**Tánc**

A hallgatók betekintést kapnak a néptánc, a modern tánc, illetve választható tárgyként a divattáncok mozgásanyagának sajátosságaiba. Leendő testnevelőként megismerkednek a táncos mozgások alkalmazásának lehetőségeivel a képességfejlesztés területén. Leendő rekreációs szakemberként pedig tapasztalatokat szereznek a szabadidő hasznos eltöltésére irányuló, a közösséget építő, fejlesztő táncos mozgásokkal kapcsolatban.

A hallgatók áttekintést kapnak az egyes műfajok kialakulásának tánctörténeti jellemzőiről.

**Tantárgyfelelős**:

Dr. Mizerák Katalin, egyetemi docens

**A tantárgy oktatója**:

Horváth Anikó, egyetemi tanársegéd

**Az oktatás célja:**

Az oktatás célja a néptánc és a modern tánc alapszintű mozgásanyagának elsajátítása, majd erre építve az oktatásmódszertan alapjainak átadása.

Emellett cél még a hallgatók mozgásrepertoárjának szélesítése, motoros tapasztalatszerzés elősegítése a művészi mozgások területén, hogy aztán mindezen tapasztalatokkal, összefüggésbe hozva a saját sportágukkal, ill. sportos tevékenységükkel, eredményes testnevelői, rekreációs tevékenység végzésére alkalmas szakemberekké váljanak.

Az oktatás célja a tánc, mint az egészséges, harmonikus személyiségfejlesztés egyik eszközének bemutatása.